# Getting Any?

Getting Any? (みんな～やってるか！, Minnā yatteru ka!, literalment: "Està tothom fent-ho?") és una pel·lícula japonesa del 1995, escrita, dirigida, muntada i amb l'actuació del cineasta japonès Takeshi Kitano.
Yatteru (やってる) És la forma col·loquial per yatteiru (やっている), yatteru ve del verb japonès yaru, que és una forma informal de 'per fer', i que a esdevingut argot per referir-se a l'acte sexual.
Getting Any? és descrita com una comèdia sexual. Hi veiem Beat Takeshi, que es va fer famós anys abans com a actor manzai molt popular, retornant a les seves arrels més còmiques. La pel·lícula presenta un jove obsessionat per practicar el sexe.
La pel·lícula no va assolir gaire èxit al Japó, on la seva estrena no va destacar. Kitano va confessar el 2003 (durant la producció de Zatōichi), que Getting Any? era una de les tres pel·lícules més importants d'entre les deu que havia dirigit fins aquell moment. Segons ell, aquesta obra va ser la base de moltes de les seves pel·lícules posteriors, incloent-hi l'aclamada HANA-BI, on presenta tots els seus temes més recurrents.
Segons Kitano, el seu propòsit en aquesta pel·lícula era riure's dels seus propis gags. També va voler fer riure els japonesos joves nascuts després de la Segona Guerra Mundial, que eren de ment simple i massa directes i simplistes quan parlaven amb noies per fer l'amor. Kitano va negar satiritzar la societat japonesa, i va dir que el seu objectiu en aquesta pel·lícula era fer riure al públic.

## Trama

A Getting Any? Minoru Iizuka, també conegut com a "Dankan" a Boiling Point, interpreta Asao, un noi que viu amb el seu avi a la Prefectura de Saitama. Asao, de 35 anys, és molt inexpert en dones i està obsedit per tenir practicar el sexe com més millor. Un dia mentre mira una pel·lícula eròtica de televisió, decideix que tot el que necessita per aconseguir sexe amb noies és un cotxe elegant, així que corre al concessionari d'automòbils més proper.
Així, Asao, intentant fer l'amor, acaba embolicat en diverses aventures surrealistes, com ara el robatori d'un banc, unir-se a la yakuza, esdevenir Zatoichi, ser l'home invisible o transformar-se en un home-mosca gegant.

## Càsting

* Dankan - Asao
* Hideo Higashikokubaru - Yaku
* Takeshi Kitano - Científic
* Akiji Kobayashi - Cap de la Força de Defensa Mundial
* Masumi Okada - Actor rus
* Susumu Terajima - Yakuza ferit
* Ren Osugi - Cap de Yakuza 3

## Referències i paròdies

Gran part de la pel·lícula sembla una sàtira de la cultura popular japonesa des del 1950 fins als anys 80, incloent-hi cinema, sèries de televisió, anime i música pop; tot i que el mateix Kitano ho va negar.
Hi ha referències abundants a les pel·lícules de gàngsters de Joe Shishido, així com a vídeos de Michael Jackson. La inspiració per l'home mosca i el toumei ningen (home transparent) recorda la pel·lícula de terror de 1957 dirigida per Mitsuo Murayama, anomenada "L'home Transparent & l'Home Mosca (透明人間と蝿男). La manera com és creat l'home mosca és agafada directament del remake del 1986 de David Cronenberg "La Mosca", així que el gag és també com a mínim parcialment basat en la pel·lícula de Hollywood. Els vestits de caça emprats pel Doctor i el seu ajudant són una referència a la pel·lícula còmica Els caçafantasmes del 1984. El final alternatiu, que ve després dels crèdits finals, presenta el personatge de la mosca volant per la lluna, una presa similar a la del film E.T. de Steven Spielberg.

### Cinema

* Lone Wolf and Cub series (子連れ狼, Kozure Ōkami també conegut com a Sword of Vengeance)
* Zatoichi series (座頭市, Zatōichi)
* Branded to Kill (殺しの烙印, Koroshi No Rakuin)
* The Secret Of The Telegian (電送人間, Densō Ningen)
* Tōmei ningen to hae-otoko (透明人間と蝿男, lit. Invisible Man & Fly-Man)
* Godzilla vs. Mothra (ゴジラVSモスラ)
* Ghostbusters
* The Fly (1986)

### Sèrie de televisió

* Ultraman Sèrie (ウルトラマン)

### Anime

* Ge ge ge Cap Kitaro sèrie (ゲゲゲの鬼太郎)

### Música

* Enkal
* J-Pop
* Min'yō

## Humor escatològic

Qüestionat sobre l'humor amb gags escatològics utilitzats a la seva pel·lícula, Takeshi Kitano va contestar que els excrements eren una font comuna d'humor al Japó, perquè és un país tradicionalment agrícola.

## Referències

* ↑ «Gettiny Any». Filmaffinity. [Consulta: 17 desembre 2015].
* ↑ Phipps, Keith. «Takeshi Kitano (Interview)». Th A.V.Club, 11-08-2004. [Consulta: 17 desembre 2015].
* Vídeo entrevista a Takeshi Kitano presentant el DVD de Getting Any? publicat per Cheyenne Films (EDV 1040), França (2003).

## Enllaços externs

* Review and Notes Arxivat 2012-04-06 a Wayback Machine. a kitanotakeshi.com
* Web Oficial Arxivat 2005-12-23 a Wayback Machine.
* Lloc web oficial Arxivat 2006-05-14 a Wayback Machine. (japonès)
* Getting Any? at the Japanese Movie Database (japonès)